stanford-oval/wikipedia huggingface dataset:
GAZ-2330 Tigr
משתמשים

ארמניה ארמניה - בשימוש על ידי משטרת ארמניה וצבא ארמניה.
הרפובליקה העממית של סין הרפובליקה העממית של סין - צבא השחרור העממי.
הרפובליקה של קונגו הרפובליקה של קונגו - צבא קונגו.
גיאנה גיאנה - צבא גיאנה.
מונגוליה מונגוליה - צבא מונגוליה.
ניקרגואה ניקרגואה - צבא ניקרגואה.
רוסיה רוסיה - הכוחות המזוינים של רוסיה.
אורוגוואי אורוגוואי - צבא אורוגוואי.
ברזיל ברזיל - צבא ברזיל.
הודו הודו - צבא הודו.
מצרים מצרים - צבא מצרים - באוקטובר 2018 הכריזו המצרים כי ירכשו את הטייגר לשימוש יחידות משרד הפנים אך מספר כלי רכב מהדגם המשוריין נראו בשורות הצבא המצרי בסיני החל מפברואר 2019.
Dragonfire

| --- | --- |

לייזר Dragonfire ברכס הברידס בסקוטלנד, ינואר 2024
 מידע בסיסי
 ייעוד:  נ"מ 
 ארץ ייצור:  הממלכה המאוחדת
 
Dragonfire הוא אב טיפוס בריטי של טכנולוגיית נשק לייזר. הוא נחשף לראשונה לציבור בשנת 2017 בלונדון ומפותח על ידי UK Dragonfire, שיתוף פעולה המורכב מ-MBDA UK (אנ'),‏ לאונרדו UK,‏ QinetiQ (אנ') ו־Defence Science and Technology Laboratory (אנ'). הוא ישמש להגנה מפני טילים באנרגיה מכוונת לייזר בכוחות המזוינים של בריטניה.
פיתוח

הנשק הוצג לראשונה בפומבי בכנס DSEI 2017 בלונדון. פיתוח אב הטיפוס היה אמור להתבצע על ידי שותפות בין משרד ההגנה הבריטי (MoD) והתעשייה הפרטית. מערכת DragonFire פותחה עם תקציב בשווי 100 מיליון ליש"ט.
הניסויים היו אמורים להתחיל בשנת 2018, ולאחר מכן נדחו לשנת 2019, אולם מגפת הקורונה ובעיות טכניות גרמו לעיכובים. בסופו של דבר הוא נוסה בשנת 2022 בטווחים באיים החיצוניים (אנ') של סקוטלנד. לפי MBDA, ניסויים ראשוניים אלה בהספק נמוך הוכיחו את יכולתה של Dragonfire לעקוב אחר מטרות אוויר וים בדיוק גבוה. לאחר מכן בוצעו ניסויים בעוצמה גבוהה בנובמבר 2022, כאשר הלייזר נגע במטרות באמצעות העוצמה הגבוהה שלו בתרחישים מבצעיים. DragonFire נצמד ליעד מוטס בתרגיל בסקוטלנד בינואר 2024. משרד ההגנה (הממלכה המאוחדת) קבע: "הטווח של DragonFire מסווג, אבל הוא יכול להתחבר לכל מטרה נראית לעין. הדיוק הנדרש שווה ערך לפגיעה במטבע 1 ליש"ט ממרחק של קילומטר."
מאפיינים

מערכת Dragonfire משתמשת בטכנולוגיה ראשונית בפיתוח בריטי של שילוב בין אלומות כדי לספק קרן לייזר עם צפיפות מוגברת והגדלת הטווח האפקטיבי באמצעות שימוש בעשרות משטחי זכוכית. הנוסחה המדויקת מסווגת. הלייזר ומערכות המיקוד הנלוות לו, כולל מצלמה אלקטרו-אופטית ולייזר שני בעוצמה נמוכה יותר להדמיה ומעקב, מורכבים על עמוד. על פי הדיווחים, הלייזר הוא בעוצמה של 50 קילוואט ונועד להגן על מטרות יבשתיות וימיות מפני איומים כמו טילים ומרגמות. ניתן לעמוד בדרישות האנרגיה של המערכת על ידי מערכת אחסון אנרגיה בגלגל תנופה (אנ'), מערכת חדשנית משותפת של בריטניה וארצות הברית שנמצאת כעת בפיתוח.
בריטניה צופה כי תרכיב נשק לייזר באנרגיה גבוהה, כמו Dragonfire, על סיפונן של ספינות מלחמה עתידיות של הצי המלכותי הבריטי, בכלי רכב משוריינים של הצבא הבריטי ובמטוסי קרב של חיל האוויר המלכותי. תחילה המערכת תוצב על סיפון פריגטה מסוג 23 ורכב משוריין.
ראו גם

מגן אור
הערות שוליים

↑  Hughes, Owen (1 במאי 2017). "UK military to begin work on high-energy laser weapons for British armed forces". International Business Times. נבדק ב-19 ביולי 2022. {{cite news}}:  (עזרה)
↑  "Dragonfire: Laser Directed Energy Weapons". GOV.UK. 13 בספטמבר 2017. {{cite news}}:  (עזרה)
↑  פז"מ, MAKO, ‏נשק קטלני חדש: מערכת שממיסה טילים ומטוסים בשניות, באתר גלובס, 24 במרץ 2017
1 2 3  Osborne, Tony (17 ביולי 2022). "UK Dragonfire Laser Begins Firing Trials". Aviation Week. נבדק ב-19 ביולי 2022. {{cite news}}:  (עזרה)
↑  "DRAGONFIRE PROVING TRIALS UNDERWAY". MBDA UK. 17 ביולי 2022. נבדק ב-19 ביולי 2022. {{cite news}}:  (עזרה)
↑  "Laser power moves a step closer for UK defence". GOV.UK. 8 בנובמבר 2022. נבדק ב-8 בנובמבר 2022. {{cite news}}:  (עזרה)
↑  "Advanced Future Military Laser Achieves UK First". 19 בינואר 2024. {{cite web}}:  (עזרה)
↑  "DragonFire laser: MoD tests weapon as low-cost alternative to missiles". BBC News (באנגלית בריטית). 2024-01-19. נבדק ב-2024-01-20.
↑  Tangermann, Victor (5 בינואר 2019). "The UK's New "Dragonfire" Laser Weapon Is Weirdly Steampunk". Futurism. נבדק ב-22 ביולי 2022. {{cite news}}:  (עזרה)
↑  "UK & USA test Naval power systems". GOV.UK. 1 במאי 2019. נבדק ב-22 ביולי 2022. {{cite news}}:  (עזרה)
↑  "Britain's 'Dragonfire' ship laser gun to get accuracy boost". Defense News. 15 במרץ 2021. נבדק ב-1 בפברואר 2023. {{cite news}}:  (עזרה)
↑  "Brits make new push for directed-energy weapons aboard vehicles, ships". Defense News. 14 בספטמבר 2021. נבדק ב-1 בפברואר 2023. {{cite news}}:  (עזרה)
1472

שנת 1472 היא השנה ה-72 במאה ה-15. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

20 בפברואר – נורווגיה מעבירה את איי אורקני ושטלנד לסקוטלנד
נולדו

28 במרץ – פרא ברתולומאו, צייר איטלקי (נפטר ב-1517)
10 בדצמבר – אן דה מוובריי, הרוזנת השמינית מנורפוק, ודוכסית יורק (נפטרה ב-1481)
נפטרו

30 במרץ – אמדאו התשיעי, דוכס סבויה (נולד ב-1435)
ראו גם

ילידי 1472‎
נפטרים ב-1472‎
168

שנת 168 היא השנה ה-68 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 168 ניתן לה בדיעבד.
כל התאריכים שלהלן הם לפי הלוח היוליאני.
אירועים

צבא גדול של האימפריה הרומית נכנס לפאנוניה והצליח לגרש את המרקומנים מהמקום.
ראו גם

ילידי 168‎
נפטרים ב-168‎
1907

רוברט באדן פאוול, צולם ב-1919
שנת 1907 היא השנה השביעית במאה ה-20. זוהי שנה רגילה, שאורכה 365 ימים. 1 בינואר 1907 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
אירועים

ינואר
6 בינואר – מריה מונטסורי פותחת את בית הספר הראשון לילדי מעמד הפועלים ברומא, איטליה
14 בינואר – 1,000 הרוגים ברעידת אדמה בקינגסטון, ג'מייקה
פברואר
26 בפברואר – הקונגרס האמריקני מעלה את משכורות חבריו ל 7,500 דולר
מרץ
2 במרץ – גנרל לואיס בותה מתמנה לראש ממשלת טרנסוואל
14 במרץ – בצו נשיאותי מוצאים פועלים יפניים מרשימת הזכאים להיכנס לארצות הברית
יוני
14 ביוני – נורווגיה מעניקה זכות בחירה לנשים
26 ביוני – כ-20 איש, בראשות יוסיף סטלין פושטים על הבנק של טביליסי לצורך מימון פעילות בולשביקית, באירוע נהרגו 40 איש. האירוע נזכר כאחד מהאירועים החשובים ביותר בהיסטוריה הבולשביקית
יולי
29 ביולי – סר רוברט באדן פאוול מיסד את תנועת הצופים
אוגוסט
1 באוגוסט – נוסדה תנועת הצופים העולמית
31 באוגוסט – בריטניה ורוסיה חותמות על ברית עם אפגניסטן, פרס וטיבט
ספטמבר
26 בספטמבר – ניו זילנד מקבלת מעמד דומיניון מהממלכה המאוחדת
29 בספטמבר – נוסדה אגודת "בר גיורא", קבוצת שמירה שלימים תהפוך לאגודת "השומר"
נובמבר
13 בנובמבר – הממציא הצרפתי פול קורנו הצליח להרים מסוק בעל שני מדחפים לגובה של מטר, ללא עזרה מהקרקע, ולמשך דקה שלמה
16 בנובמבר – אוקלהומה היא המדינה ה-46 המצטרפת לארצות הברית
דצמבר
21 בדצמבר – אלפי פועלים שובתים נהרגים כאשר חיילים פותחים עליהם באש, בבית הספר סנטה מריה באיקיקה, צ'ילה
נפטרו

פברואר
2 בפברואר – דמיטרי מנדלייב, כימאי רוסי, מפתח הטבלה המחזורית (נולד ב-1834)
20 בפברואר – אנרי מואסאן, כימאי יהודי-צרפתי, חתן פרס נובל לכימיה (נולד ב-1852)
מרץ
11 במרץ – ז'אן קזימיר-פרייה, מדינאי צרפתי, נשיאה החמישי של הרפובליקה הצרפתית השלישית (נולד ב-1847)
19 במרץ – תומאס ביילי אולדריץ', סופר אמריקני (נולד ב-1836)
מאי
26 במאי – אידה סקסטון מקינלי, אשתו של נשיא ארצות הברית ויליאם מקינלי (נולדה ב-1847)
אוגוסט
15 באוגוסט – יוזף יואכים, כנר, מנצח ומורה ממוצא יהודי (נולד ב-1831)
30 באוגוסט – איליה צ'בצ'בדזה, סופר, משורר, עיתונאי, משפטן ואיש ציבור ואבי האומה הגאורגית (נולד ב-1837)
ספטמבר
4 בספטמבר – אדוורד גריג, מלחין נורווגי (נולד ב-1843)
7 בספטמבר – סילי פרידום, משורר צרפתי, הזוכה הראשון בפרס נובל לספרות (נולד ב-1839)
נובמבר
1 בנובמבר – אלפרד ז'ארי, סופר, משורר ומחזאי צרפתי (נולד ב-1873)
21 בנובמבר – פאולה מודרזון-בקר, ציירת אקספרסיוניסטית גרמנייה (נולדה ב-1876)
דצמבר
17 בדצמבר – ויליאם תומסון, פיזיקאי, ממציא סולם קלווין (נולד ב-1824)
ראו גם

1907 במוזיקה‎
1907 במדע‎
1907 בקולנוע‎
1907 בספורט‎
ילידי 1907‎
נפטרים ב-1907‎
Goldwing

| --- | --- |
 שיר בביצוע בילי אייליש
 מתוך האלבום Happier Than Ever
 יצא לאור:  30 ביולי 2021
 שפה:  אנגלית
 אורך:  2:31
 חברת תקליטים:  דארק-רום • אינטרסקופ
 כתיבה:  בילי אייליש, פיניאס או'קונל
 הפקה:  פיניאס או'קונל
"Goldwing" (בעברית: "כנף זהב"; מעוצב כ-"GOLDWING") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.
רקע ופרסום

השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "Goldwing" היא הרצועה השישית מתוך אלבומה השני של אייליש, Happier Than Ever.
ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-67 מיליון השמעות.
הרכב

בכתבה לאתר וואלה, תואר השיר כ"מוזיקה כנסייתית שמתפתחת לאלקטרוניקה".
ביקורות

השיר זכה לביקורות חיוביות ולשבחים רבים מצד המבקרים. אלכס מקלוי מהעיתון המקוון "The A.V. Club" ציין לחיוב את השיר, יחד עם "Everybody Dies", רצועה אחרת מתוך האלבום, וכתב: "כל כך הרבה מתרחש בין הרצועות 'Goldwing' ו-'Everybody Dies', המזכירות שירים של רדיוהד מהשנים האחרונות, תופים אלקטרוניים שבירים וסינת'ים שלוקחים את קולה של אייליש לכיוונים חדשים". ג'ייסון פריידמן ממגזין "Paste" שיבח את השיר וכתב, "'GOLDWING' הוא אחד מהשירים החלומיים והייחודיים ביותר של האלבום. הוא מתחיל עם מבוא א-קפלה, שבהמשך מתפתח להרמוניות.
מרי סירוקי ממגזין "Consequence" כתבה על השיר: "ב-'GOLDWING' המנצנץ והאוורירי, אייליש מאגדת הרמוניות גותיות למקהלה מפחידה. השיר שולח את המאזין לעננים, מפגש חלומי ברגעים האפלים של האלבום, מבלי לדבר על הנושא שמאחורי השיר". באתר "AllMusic" נכתב כי השיר "מפתה את המאזינים בפזמון מלאכי, לפני שהוא מתפוצץ לחיים עם כישרון שבטי המזכיר את תקופתה המוזיקלית המוקדמת של ביורק. בכתבה באתר ynet, כונה השיר "סוחף".
ב-MTV אוסטרליה דורג השיר במקום ה-25 מתוך שיריה של אייליש, ונכתב כי הוא "לא השיר הטוב ביותר באלבום, אבל בהחלט אחד המעניינים ביותר". בנוסף, נינתה התייחסות לאורכו של השיר, ונכתב כי "ל-'Goldwing' יש פוטנציאל לבנות משהו מרהיב, אבל נשמע כאילו הוא עוצר כדקה מוקדם מדי". בבילבורד, דורג השיר במקום ה-9 בדירוג 16 השירים מתוך האלבום, ונכתב כי הוא מרגיש כמו שיר ההמשך ל-"No Time to Die", סינגל של אייליש משנת 2020, שהוקלט עבור פסקול הסרט "לא זמן למות".
על אף הביקורות החיוביות, אלכסנדרה פולארד מהאינדפנדנט כתבה כי השיר הוא "קריפי באופן בלתי נסבל, מבלי שיש בו הרבה דברים". פולארד הוסיפה ואמרה כי זהו שיר "נשכח".
ביקורות > דירוגים

| ארגון | רשימה | מיקום | מקור |
| --- | --- | --- | --- |
| MTV אוסטרליה | כל 50 שיריה של בילי אייליש, מדורגים | 25 |  |
| The Tab | דירוג כל 48 שיריה של בילי אייליש, מהגרוע עד הטוב ביותר | 42 |  |
| בילבורד | 16 השירים באלבום Happier Than Ever, מדורגים | 9 |  |
קרדיטים

בילי אייליש – שירה, כתיבה, הפקה קולית
פיניאס או'קונל – כתיבה, הפקה, הנדסה, סינת' בס, הנדסת תופים, כלי הקשה, עיבוד ווקאלי
דייוויד קוץ' – הנדסת מאסטרינג
רוב קינלסקי – הנדסת מיקס
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 ביולי 2021 | הזרמת מוזיקה • הורדה דיגיטלית | דארק-רום • אינטרסקופ |  |
GAZ 66

| --- | --- |

 מאפיינים כלליים
 יצרן:  גא"ז
 שנות ייצור:  1964-1999
 הרכבה:  רוסיה רוסיה
 מודל קודם:  גא"ז 63
 מודל אחריו:  GAZ 3308
 סיווג:  משאית
 פלטפורמה:  4*4
 אורך:  5655 מ"מ
 רוחב:  2342 מ"מ
 גובה:  2440 מ"מ
 משקל:  3470 ק"ג
 מפרט טכני
 מנוע:  שמונה צילינדרים, 4,254 ליטר, מנוע בנזין
 הילוכים:  ידני: 4 הילוכים
GAZ 66 (ברוסית: ГАЗ-66) היא משאית קלה סובייטית שיוצרה במפעל גא"ז בעיר ניז'ני נובגורוד בין השנים 1964–1999. במהלך תקופה זו נבנו כ-960 אלף משאיות מסוג זה.
היסטוריה

המשאיות הראשונות מדגם זה נבנו בשנת 1962 כפיתוח המשך של משאית GAZ 62 שהייתה בעלת יכולת העמסה של 1.2 טון. הייצור הסדרתי החל בשנת 1964. במהלך שנות ה-60 המשאית קיבלה מספר פרסים בתערוכות סובייטיות. המשאית הייתה בשימוש רחב בכוחות המזוינים של ברית המועצות ושימושה נמשך בצבא הפדרציה הרוסית.
החל משנת 1985 היה מיוצר דגם משופר 11-GAZ 66. בשנים 1993-95 היה מיוצר גם דגם 21-GAZ 66 עם יכולת העמסה של 3.5 טון. הייצור הסדרתי הופסק בשנת 1995. בשנים 1995-1999 נמשך ייצור מכוניות מדגם 40-GAZ 66 ומכונית אחרונה מדגם זה נבנתה בשנת 1999.
תיאור

המשאית נבנתה ליכולת העמסה של 2 טון והיא בעלת יכולת תנועה בתנאי כביש קשים. תא הנהג של המשאית ממוקם מעל המנוע באזור הגלגלים הקדמיים. המשאית בעלת תכנון מיוחד עם עומס שווה על הציר הקדמי והציר האחורי. הדבר חשוב להתאמת המשאית לשימוש בחיל הנחתים. עם זאת, מיקום תא הנהג מעל הגלגלים הביא לפגיעות גבוהה ממוקשים, דבר שהתגלה במהלך מלחמת אפגניסטן. המהירות המרבית של הדגם הבסיסי היא 90 קמ"ש. צריכת דלק במהירות 60 קמ"ש היא כ-20 ליטר ל-100 ק"מ. תא הדלק של המשאית מכילה 210 ליטר בנזין.
במהלך השנים נבנו סוגים שונים מותאמים לשימושים שונים.
ראו גם

גא"ז 63
GAZ-69

| --- | --- |

 מאפיינים כלליים
 יצרן:  גא"ז 
 מודל קודם:  GAZ-67 
 מודל אחריו:  UAZ-469, GAZ-69A 
 אורך:  3,850 מ"מ 
 רוחב:  1,850 מ"מ 
 גובה:  2,030 מ"מ 
 משקל:  1,525 ק"ג 
 בסיס גלגלים:  2,300 מ"מ 
 מפרט טכני
 מנוע:  מנוע בנזין 
 
GAZ-69
GAZ-69 (ברוסית: ГАЗ-69) היה רכב שטח מתוצרת ברית המועצות שיוצר על ידי חברות גא"ז ואוא"ז. חלק ניכר מכלי רכב זה שימש את הצבא ואת זרועות הביטחון האחרים בברית המועצות.
הרכב פותח במשרדי התכנון של חברת גא"ז בשנים 1946–1948. הייצור הסדרתי במפעלי גאז החל בשנת 1953. בשנת 1954, במקביל לייצור במפעלי גא"ז, החל ייצור של GAZ-69 גם במפעל אוא"ז. בשנת 1956 הייצור שלו במפעלי גאז הופסק ועד לשנת 1973 הוא יוצר אך ורק במפעלי אוא"ז. בשנת 1973 הופסק ייצורו של GAZ-69 בברית המועצות. בסך הכל יוצרו כ-600 אלף רכבים.
דגם GAZ-69A
בנוסף לייצור בברית המועצות יוצר GAZ-69 גם ברומניה ובקוריאה הצפונית ברישיון סובייטי.
הרכב יוצא ל-56 מדינות שונות בעולם, בחלק מהן נמצא בשימוש עד היום. במהלך מלחמת ששת הימים ומלחמת יום הכיפורים כמה עשרות GAZ-69 נפלו שלל בידי צה"ל. אחד מהם ניתן לראות במוזיאון בתי האוסף בתל אביב.
GAZ-69 נושא טילי נ"ט במוזאון בתי האוסף בתל אביב
דגמים

GAZ-69 – הדגם הבסיסי. זהו דגם בעל 2 דלתות. בתוך מרכב הרכב מותקנים שני מושבים מקדימה – לנהג ומלווה, בחלק אחורי – שני ספסלים מתקפלים המותקנים לאורך המרכב. על הספסלים בחלק האחורי ניתן להסיע 6 אנשים (3 מכל צד) או לקפל אותם, כדי לפנות מקום להשאת מטענים שונים.
GAZ-69A – דגם בעל 4 דלתות. כונה "דגם חקלאי" (הוא סופק בתור רכב עבודה למנהלי קולחוזים) או רכב מפקדים. בדגם זה בחלק האחורי במקום ספסלים הותקן מושב רכב תקני ל-3 אנשים (כמו ברכב פרטי).
GAZ-46 – רכב אמפיבי על בסיס GAZ-69.
2P26 – בחלק האחורי של הדגם זה הותקנה מערכת לשיגור טילי נ"ט מסוג 3M6 Shmel.
ARO IMS-57 – ההעתק הרומני של GAZ-69.
מידות ומשקל

אורך: 3.850 מ'.
גובה כללי: 2.030 מ'
רוחב כללי: 1.750 מ'.
מרחק סרנים: 2.300 מ'.
כושר העמסה: עד 500 ק"ג.
משקל כולל: 1.525 טון.
נפח מכל דלק – 60 ליטר.
מפרט טכני

מנוע בנזין 4 צילינדרים,
נפח מנוע - 2120 סמ"ק
הספק מנוע - 55 כ"ס (במהירות סיבוב של 3600 סל"ד).
תיבת הילוכים ידנית - 3 הילוכים + הילוך אחורי.
יחס דחיסה – 6.2-6.5
קיבולת מכל הדלק: 60 ליטר.
מהירות מרבית – 90 קמ"ש (בכביש).
מס' נוסעים: 8 (בדגם GAZ-69) ו-5 בדגם GAZ-69A.
שרידי GAZ-69A בקרבת צומת אורחה שברמת הגולן
March of the Saint

March of the Saint (מאנגלית: הצעדה של הקדוש) הוא אלבום הבכורה של להקת ההבי מטאל האמריקאית ארמורד סיינט. האלבום יצא לאור באוקטובר של שנת 1984, והופק על ידי מייקל ג'יימס ג'קסון שעבד בעבר גם עם להקת קיס.
האלבום זכה לביקורות חיוביות מאוד.
רשימת שירים

כל השירים נכתבו והולחנו על ידי להקת ארמורד סיינט.
| מס' | שם | משך |
| --- | --- | --- |
| 1. | March of the Saint  | 4:14 |
| 2. | Can U Deliver  | 3:35 |
| 3. | Mad House  | 3:48 |
| 4. | Take a Turn  | 3:44 |
| 5. | Seducer  | 3:51 |
| 6. | Mutiny on the World  | 3:26 |
| 7. | Glory Hunter  | 5:10 |
| 8. | Stricken by Fate  | 3:43 |
| 9. | Envy  | 2:59 |
| 10. | False Alarm  | 4:19 |
| משך כולל: | משך כולל: | 38:44 |
מבצעים

ג'ון בוש - שירה
דייוויד פריצ'רד - גיטרה
פיל סנדובל -גיטרה
ג'ואי ורה - גיטרה בס
גונזלו סנדובל - תופים
הערות שוליים

↑  האלבום באתר Allmusic
| ארמורד סיינט |
| --- | --- | --- |
ג'ון בוש • פיל סנדובל • ג'ף דאנקן • ג'ואי ורה • גונזו סנדובל
| אלבומי אולפן | March of the Saint • Delirious Nomad • Raising Fear • Symbol of Salvation • Revelation • La Raza •  Win Hands Down |  |
| מיני אלבומים | Armored Saint |  |
| אלבומי הופעה | Saints Will Conquer |  |
| אלבומי אוסף | Nod to the Old School |  |
קטגוריה:אלבומי ארמורד סיינט • פורטל:הבי מטאל
| --- | --- |
בקרת זהויות :  MusicBrainz release group: 37fba4fc-b962-3ed4-8212-1de1cea6eaa8 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
Maria

Maria (בעברית: "מריה") הוא המיני-אלבום הרביעי של הזמרת האוקראינית ג'רי הייל. את האלבום הוציאה ב-11 ביולי 2024 לאור חברת התקליטים נובה מיוזיק.
רקע

הייל נבחרה לייצג את אוקראינה באירוויזיון 2024, שהתקיים במאלמה שבשוודיה, בדואט עם הראפרית אליונה אליונה. שירן המשותף לתחרות היה "Teresa & Maria".‏ אוקראינה הוגרלה להשתתף בחצי הגמר הראשון של התחרות, שהתקיים ב-7 במאי 2024. לאחר מכן נודע כי שיבצו אותה כהופעה החמישית באותו הערב. בסיום המופע הכריזו על אוקראינה כאחת מעשר המדינות שהעפילו לשלב הגמר, שהתקיים ב-11 במאי. לאחר התחרות נודע כי אוקראינה דורגה במקום השני בחצי הגמר עם 173 נקודות. בערב הגמר שובצה שנייה בסדר ההופעות, ודורגה במקום השלישי עם 453 נקודות.
לאחר האירוויזיון החליטה הייל להפיק יצירה מוזיקלית לכבוד מריה הקדושה. כל שירי המיני-אלבום מוקדשים לה, שכן כולם גם נושאים את שמה, למעט רצועת הפתיחה.
רשימת רצועות

| מס' | שם | משך |
| --- | --- | --- |
| 1. | INTRO  | 0:47 |
| 2. | AVE MARIA  | 2:58 |
| 3. | VIRGIN MARIA  | 2:08 |
| 4. | Teresa & Maria  | 2:59 |
| משך כולל: | משך כולל: | 8:54 |
הערות שוליים

↑  Díaz, Lorena (2024-02-04). "Vidbir 2024: alyona alyona & Jerry Heil ganan con su canción «Teresa & Maria» y representarán a Ucrania en Eurovisión 2024" [Vidbir 2024: alyona alyona & Jerry Heil win with their song "Teresa & Maria" and will represent Ukraine in Eurovision 2024]. ESCplus España (בEuropean Spanish). נבדק ב-2024-02-04.
↑  ESC, Eurovision 2024: The First Semi-Final Qualifiers, ‏7 במאי 2024
↑  JONATHAN VAUTREY, Eurovision 2024 semi-finals: Detailed results show Croatia and Israel won each show, ‏12 במאי 2024
It's So Hard

"It's So Hard" (בעברית: "זה כל כך קשה") הוא שיר שנכתב ובוצע על ידי ג'ון לנון, והופיע לראשונה באלבומו Imagine משנת 1971. זמן קצר לאחר יציאת האלבום, השיר יצא כבי-סייד לסינגל "Imagine". במקסיקו יצא האלבום במיני-אלבום עם השירים "Imagine", "Oh My Love" ו-"Gimme Some Truth". ב-1986 הופיע השיר באלבום ההופעה החיה של לנון מ-30 באוגוסט 1972 Live in New York City.
מילים ולחן

לדברי הסופר ג'ון בלייני, המילים של "It's So Hard" מייצגות סיכום של מאבקו של לנון עם קשיי החיים. מילות השיר מתארות את אחת מגישתו של לנון לחיים, מתלונן על קשיים ועל הצורך לאכול ולאהוב, ומעיר שלפעמים הדברים נעשים כל כך קשים שהוא רוצה להפסיק לנסות; בסופו של דבר הוא מוצא נחמה עם אהובתו. הסופר אנדרו גרנט ג'קסון מפרש את השיר כמדגים את הקושי להשיג את חזון האוטופיה בשירו "Imagine", שיצא כאיי-סייד בסינגל שכולל את "It's So Hard", בשל עבודת הפרך של חיי היומיום. השיר משלב כפל לשון כגון "יורד", שמשמעותו "ויתור" בתחילת השיר, אך מתייחס למין אוראלי בהמשך השיר. ביטוי הכותרת משמש ככפל לשון מיני כאשר משתמשים בו בחלק של השיר המתאר כאשר הזמר נמצא עם אהובתו והדברים טובים.
"It's So Hard" הוא שיר רוקיסטי בסגנון בלוז. מגזין רקורד וורלד תיאר אותו כ"רוקר".
הקלטה

"It's So Hard" הוקלט ב-11 בפברואר 1971 באולפני אסקוט סאונד, אסקוט ורקורד פלנט, ניו יורק. זה היה השיר הראשון שהוקלט באסקוט, שכן הוא נחשב למבחן טוב עבור האולפן החדש, בהיותו שיר בלוז פשוט. חלקם של The Flux Fiddlers הוקלט ב-4 ביולי 1971 ברקורד פלנט.
כלי הנגינה העיקריים הם לנון בגיטרה ובפסנתר, קלאוס פורמן בגיטרה בס וג'ים גורדון בתופים. בנוסף, כלי קשת המנוגנים על ידי Flux Fiddlers וסולו סקסופון המנוגן על ידי קינג קרטיס. קרטיס ניגן בהקלטות ג'אז ופופ רבות בשנות ה-50 וה-60, כולל הלהיט "Yakety Yak" של להקת הקוסטרס משנת 1958. זו הייתה אחת מהופעותיו האחרונות, שכן הוא נרצח חודש בלבד לפני יציאת Imagine בארצות הברית. סולו הסקסופון שלו לשיר הוקלטה ב-5 ביולי 1971.
משתתפים

ג'ון לנון - שירה, גיטרה חשמלית, פסנתר
קלאוס פורמן - גיטרה בס
קינג קרטיס - סקסופון טנור
ג'ים גורדון - תופים, טמבורין
The Flux Fiddlers - מיתרים
הערות שוליים

↑  Robert Christgau: Album: John Lennon: Imagine, www.robertchristgau.com
1 2  Blaney, J, John Lennon: Listen to This Book, 2005, עמ' 91, ISBN 9780954452810
1 2 3 4 5  John Blaney, Lennon and McCartney: together alone a critical discography of their solo work, 1st ed, London: Jawbone Press, 2007, ISBN 978-1-906002-02-2
1 2 3 4  Ben Urish, Kenneth G. Bielen, The words and music of John Lennon, Westport, Conn: Praeger, 2007, The Praeger singer-songwriter collection, ISBN 978-0-275-99180-7
1 2 3  Andrew Grant Jackson, Still the greatest: the essential songs of the Beatles' solo careers, Lanham, Md: Scarecrow Press, 2012, ISBN 978-0-8108-8222-5
↑  Madinger, Chip; Raile, Scott, LENNONOLOGY Strange Days Indeed - A Scrapbook Of Madness, 2015, עמ' 226, ISBN 978-1-63110-175-5
1 2  Madinger, C.; Easter, M, Eight Arms to Hold You, 2000, עמ' 50, 69, 79–84, ISBN 0-615-11724-4
1 2  Madinger, Chip; Raile, Scott, LENNONOLOGY Strange Days Indeed - A Scrapbook Of Madness, 2015, עמ' 247, ISBN 978-1-63110-175-5
↑  David Fricke, 20 Underappreciated John Lennon Solo Songs, Rolling Stone, ‏2010-12-10 (באנגלית אמריקאית)
| --- | --- |
בקרת זהויות :  MusicBrainz work: 22923dd3-d899-469d-bafd-b9f63439d46c
It's Only a Paper Moon

ערך זה עוסק בשיר בביצועה של קלייר קרלטון. אם התכוונתם לפרק בסדרה מסע בין כוכבים: חלל עמוק 9, ראו .
| --- | --- |
 סינגל בביצוע קליר קרלטון
 יצא לאור:  1932 
 שפה:  אנגלית 
 כתיבה:  יפ הרבורג, בילי רוז 
 לחן:  הרולד ארלן 
 
"It's Only a Paper Moon" (בתרגום חופשי: "זה רק ירח נייר") הוא שיר פופולרי שיצא לאור בשנת 1933 עם לחן מאת הרולד ארלן ועם מילים של ייפ הרבורג ובילי רוז.
רקע

במקור נקרא השיר: "If You Believed in Me" (בתרגום חופשי: "לו היית מאמין בי"), אבל מאוחר יותר קיבל השיר את השם הפופולרי יותר "It's Only a Paper Moon".
השיר נכתב בשביל מחזה לא מוצלח מ-1932 בשם "The Great Magoo". קלייר קרלטון ביצעה שיר זה לראשונה ב-2 בדצמבר 1932.
הוא הופיע בסרט "קח סיכוי" מ-1933, בביצוע של יוני נייט וצ'ארלס "באדי" רוג'רס. פול וייטמן הקליט גרסה משלו לשיר מאוחר יותר באותה שנה, יחד עם באני בריגן שניגן על החצוצרה ופגי הילי ששרה.
גרסה שיצאה חודש לפני גרסתו של וייטמן הייתה של הנרי קינג ותזמורת "הוטל פייר".
הקלטה פופולרית נוספת משנת 1933 נעשתה על ידי קליף אדוארדס.
פרסומו של השיר נובע בעיקר מביצועים חוזרים שלו, על ידי אמנים פופולריים, במהלך השנים האחרונות של מלחמת העולם השנייה. הוא נחשב כיום כקלאסיקה של שירי ג'אז ופופ, והוא הוקלט פעמים רבות נוספות במהלך השנים.
ניתן לשמוע את בלאנש דובוי שרה את השיר בסצנה השביעית של המחזה "חשמלית ושמה תשוקה" של טנסי ויליאמס.
הקלטות בולטות נוספות

צ'ט בייקר
ארט בלייקי
דיון והבלמונטס
נט קינג קול
שלישיית נט קינג קול
נטלי קול - באלבום "Unforgettable... with Love"
סמי דייוויס ג'וניור (1965)
פרי קומו
בינג קרוסבי ורוזמרי קלוני הקליטו את השיר ל"תוכנית הרדיו של קרוסבי" והוא נשמע בשידור ב-26 במרץ 1953 ויצא באלבום "Bing & Rosie - The Crosby-Clooney Radio Sessions (2010)"
מיילס דייוויס
שלישיית קני דרו
קליף אדוארדס
אלה פיצג'רלד עם "The Delta Rhythm Boys" - הוקלט ב-27 במרץ 1945
בני גודמן (יחד עם דוטי ריד)
סטפן גרפלי
ליונל המפטון
צ'ימי ארי
פול מקרטני - באלבום "Kisses on the Bottom"
הארי נילסון (1988)
אוסקר פיטרסון
ג'יימס טיילור - באלבום "ליגה משלהן: מוזיקה מהסרט (1992)"
ג'ון פיצרלי - באלבום "Dear Mr. Cole"
ג'אנגו ריינהארדט
ג'ורג' שירינג (1995)
פרנק סינטרה - באלבום "Sinatra's Swingin' Session!!!"
מל טורמה (1957)
תזמורת פול ווייטמן
לי ווילי
לנה זבארוני
ג'יימס דארן שר את השיר בדמותו של ויק פונטיין בפרק באותו השם מהסדרה "מסע בין כוכבים: חלל עמוק 9" והוא נכלל באלבום "This One's from the Heart".
שימוש בסרטים

השיר מופיע בסרט ירח של נייר מ-1973.